Funt šterling - Wikipedija, prosta enciklopedija

# Funt šterling

### Iz Wikipedije, proste enciklopedije

Bankovec za 20 GBP.

Funt šterling (angleško Pound sterling) je uradna valuta Združenega kraljestva Velike Britanije in Severne Irske. Neuradno je pogosto imenovan kar funt.

Simbol za funt šterling je £ (ali, redko, L). Oba simbola izhajata iz latinske besede libra, ki pomeni funt. Koda valute po standardu ISO 4217 je GBP, kar pomeni Great Britain Pound, torej britanski funt. Občasno zasledimo tudi kratico UKP, vendar je slednja nepravilna.

Funt šterling je poleg ameriškega dolarja, japonskega jena, evra in avstralskega dolarja ena izmed svetovnih valut, s katerimi se največ trguje.

V Združenem kraljestvu se zaradi razločevanja med denarno in utežno enoto, pa tudi med različnimi denarnimi enotami z enakim imenom, uporablja uradni izraz funt šterling ali samo šterling. V neuradnih položajih se uporablja tudi slengovski izraz quid [kvid].

Šterling je sprva pomenil srebrni peni za funta. V današnjem času je funt nadomestil peni kot osnovno denarno enoto, saj je inflacija vztrajno spodkopavala njegovo vrednost. V začetku je srebrni peni imel malo manjšo kupno moč kot sodobni funt.

## [uredi] Delitev

Funt se deli na 100 penijev (pence). Ednina je peni (penny), simbol pa p.

Pred decimalizacijo leta 1971 je bil funt razdeljen na 240 penijev, vendar je bila njegova vrednost običajno izražena z 20 šilingi, od katerih je vsak veljal 12 penijev. Simbol za šiling je bil / ali s, vendar ta ni izhajal iz prve črke besede, temveč iz latinske besede solidus. Simbol za peni je bil tedaj d, prihajal pa je iz francoske besede denier, ta pa je prihajala iz latinske denarius. Solidus in denarius sta bila rimska kovanca.

Vzpostavljeno iz »http://sl.wikipedia.org../../../f/u/n/Funt_%C5%A1terling.html«

Kategoriji: Gospodarstvo Združenega kraljestva | Valute

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Català
- Cymraeg
- Dansk
- Deutsch
- English
- Español
- Esperanto
- Français
- עברית
- Bahasa Indonesia
- Italiano
- Nederlands
- 日本語
- Norsk (bokmål)
- Polski
- Português
- Română
- Русский
- Suomi
- ไทย
- 中文